**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL TURTO PERDAVIMO VALDYTI, NAUDOTI IR DISPONUOTI PATIKĖJIMO TEISE SAVIVALDYBĖS BIUDŽETINĖMS ĮSTAIGOMS“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant perduoti ilgalaikį turtą Klaipėdos miesto savivaldybės biudžetinėms įstaigoms.

**2. Projekto rengimo priežastys ir kuo remiantis parengtas sprendimo projektas.**

Bendruomeniniai vaikų globos namai steigiami įgyvendinant Perėjimo nuo institucinės globos prie šeimos ir bendruomenėje teikiamų paslaugų neįgaliesiems ir likusiems be tėvų globos vaikams 2014-2020 metų veiksmų planą, patvirtintą Lietuvos Respublikos socialinės apsaugos ir darbo ministro 2014 m. vasario d. įsakymu Nr. A1-83, ir vadovaujantis Lietuvos Respublikos socialinės apsaugos ir darbo ministro 2015 m. gegužės 5 d. įsakymu Nr. A1-271 „Dėl atrinktų pertvarkai stacionarių socialinės globos įstaigų ir sutrikusio vystymosi kūdikių namų sąrašo patvirtinimo“, Klaipėdos vaikų globos namai „Rytas“ yra atrinkti pertvarkai.

Nurodytos funkcijos vykdymui, teisės aktų nustatyta tvarka, Klaipėdos miesto savivaldybės administracija įsigijo butus: Šaulių g. 7-14, Klaipėda (unikalus Nr. 2199-6001-5028:0014) ir Vingio g. 27A-2, Klaipėda (unikalus Nr. 4400-0416-9015:8498), kurie turi būti perduoti Klaipėdos vaikų globos namams „Rytas“.

2017-08-30 Turto skyrius gavo raštą Nr. R-42 iš VšĮ „Klaipėdos irklavimo centas“, kuriuo prašo pagal panaudos sutartį perduoti naudoti 6 pontonus. Minimas ilgalaikis turtas bus naudojamas Danės upėje valčių nuleidimui ir švartavimuisi bei renginių aptarnavimui. Kadangi šiuo metu minimus pontonus patikėjimo teise valdo biudžetinė įstaiga „Klaipėdos paplūdimiai“, reikia ilgalaikį turtą perduoti Klaipėdos miesto savivaldybės administracijai.

**3. Kokių rezultatų laukiama.**

Perdavus turtą savivaldybės biudžetinėms įstaigoms užtikrinama tinkama įstaigų veikla ir funkcijų vykdymas.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – užtikrinama tinkama savivaldybės biudžetinių įstaigų veikla ir savivaldybės turto valdymas ir naudojimas.

Teikiame svarstyti šį sprendimo projektą.

PRIDEDAMA. 2017-08-30 VšĮ „Klaipėdos irklavimo centas“ rašto Nr. R-42 kopija, 1 lapas.

Skyriaus vedėjas Edvardas Simokaitis